apstiprinĀts
 Daugavpils pilsētas domes Iepirkuma komisijas
2017.gada 17.marta sēdē, prot.Nr.1

Iepirkuma komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_\_ J.Kornutjaka

NOLIKUMS

ATKLĀTAM KONKURSAM
virs ES līmeņa

Remontmateriālu piegāde Daugavpils pilsētas pašvaldības iestādēm

Identifikācijas numurs DPD 2017/34

**Daugavpils, 2017**

**I. Vispārīgā informācija**

1. Atklāta konkursa identifikācijas numurs: DPD 2017/34
2. Pasūtītāja nosaukums, adrese un rekvizīti:

|  |  |
| --- | --- |
| **Pasūtītāja nosaukums** | **Daugavpils pilsētas dome**  |
| PVN maksātāja reģistrācijas numurs | 90000077325 |
| Juridiskā adrese | Krišjāņa Valdemāra iela 1, Daugavpils, LV-5401 |
| Tālrunis, fakss | 654 04338, 654 21941 |
| Elektroniskā pasta adrese | info@daugavpils.lv |
| Kontaktpunkts | **Daugavpils pilsētas domes Centralizēto iepirkumu nodaļa (308.kab).** |
| Kontaktpersona | Ilga Leikuma (juridiskajos jautājumos) |
| Tālruņa Nr. | 654 04367 |
| Faksa Nr. | 654 21941 |
| e-pasta adrese | ilga.leikuma@daugavpils.lv |
| Darba laiks | Pirmdiena | 08.00 – 12.00, 13.00 – 18.00 |
| OtrdienaTrešdiena Ceturtdiena | 08.00 – 12.00, 13.00 – 17.00 |
| Piektdiena | 08.00 – 12.00, 13.00 – 16.00 |

1. **Pasūtītāji, kuru vajadzībām tiek veikts konkurss un līguma slēdzēji:**
	1. Daugavpils pilsētas dome, reģ.Nr.90000077325, K.Valdemāra iela 1, Daugavpils, LV-5401;
	2. Daugavpils pilsētas Izglītības pārvalde, reģ.Nr.90009737220, Saules iela 7, Daugavpils, LV-5401;
	3. Daugavpils pilsētas pašvaldības iestāde „Sociālais dienests”, reģ.Nr.90001998587, Vienības iela 8, Daugavpils, LV-5401;
	4. Latviešu kultūras centrs, reģ.Nr.90000077556, Rīgas iela 22A, Daugavpils, LV-5401;
	5. Krievu kultūras centrs, reģ.Nr.90000957223, Varšavas iela 14, Daugavpils, LV-5404;
	6. Latgales centrālā bibliotēka, reģ.Nr.90000066637, Rīgas iela 22A, Daugavpils, LV-5401;
	7. Daugavpils Novadpētniecības un mākslas muzejs, reģ.Nr.90000030377, Rīgas iela 8, Daugavpils, LV-5401;
	8. Daugavpils pensionāru sociālās apkalpošanas teritoriālais centrs, reģ.Nr.90000065913, 18.Novembra iela 354A, Daugavpils, LV-5413;
	9. Daugavpils pilsētas pašvaldības policija, reģ.Nr.90002067001, Muzeja iela 6, Daugavpils, LV-5401;
	10. Daugavpils pilsētas domes iestāde “Kultūras pils”, reģ.Nr.90002682862, Smilšu iela 92, Daugavpils, LV-5410;
	11. Daugavpils pilsētas pašvaldības iestāde “Komunālās saimniecības pārvalde”, reģ.Nr.90009547852, Saules iela 5A, Daugavpils, LV-5401;
	12. Daugavpils Marka Rotko mākslas centrs, reģ.Nr.90009938567, Mihaila iela 3, Daugavpils, LV-5401;
	13. Bērnunams – patversme “Priedīte”, reģ.Nr.90010437371, Turaidas iela 36, Daugavpils, LV-5417;
	14. Daugavpils pilsētas pašvaldības tūrisma attīstības un informācijas aģentūra, reģ.Nr.90010652160, Rīgas iela 22A, Daugavpils, LV – 5401;
	15. Latgales zoodārzs, reģ.Nr. 90000705874, Vienības iela 27, Daugavpils, LV-5401;
	16. Daugavpils Dizaina un mākslas skola „Saules skola”, reģ.Nr.90000064918, Saules iela 6/8, Daugavpils, LV- 5401.

**II. Iepirkuma priekšmets**

1. Iepirkuma priekšmets: Remontmateriālu piegāde Daugavpils pilsētas pašvaldības iestādēm.
2. Iepirkuma priekšmets nav dalīts daļās.
3. CPV pamatkods: 44000000-0 (būvkonstrukcijas un materiāli, būvniecības palīgmateriāli (izņemot elektroierīces)).
4. Precīzs preču apraksts ir noteiks Konkursa nolikumam pievienotajā tehniskajā specifikācijā (2.pielikums).

**III. Vispārīgā vienošanās noteikumi un**

 **iepirkuma līguma izpildes laiks un vieta**

1. Iepirkums paredz Vispārīgās vienošanās slēgšanu ar trim pretendentiem, kas iesnieguši saimnieciski visizdevīgākos piedāvājumuspie nosacījuma, ja ir saņemts pietiekams skaits atbilstošu piedāvājumu.
2. Pretendenti, kas noslēguši Vispārīgo vienošanos (4.pielikums), iegūst tiesības slēgt atsevišķus līgumus par remontmateriālu piegādi (5.pielikums) ar katru tehniskajā specifikācijā noteikto Daugavpils pilsētas pašvaldības iestādi (2.pielikums). Vispārīgās vienošanās ietvaros, Daugavpils pilsētas pašvaldības iestāde pērk faktiski nepieciešamo remontmateriāla vienību no pretendenta, kurš atbilstoši pretendenta piedāvājumā norādītajam vienības izcenojumam piedāvā to vislētāk. Ja pretendents, kura vienības izcenojums ir vislētākais, nevar nodrošināt visu nepieciešamo preču vienības apjomu vai atsakās no līguma izpildes kādā daļā vai pilnībā, iestāde remontmateriāla preču vienību iegādājas, slēdzot piegādes līgumu, no nākamā pretendenta, kas ieguvis tiesības slēgt vispārīgo vienošanos un piedāvājis nākamo lētāko remontmateriāla vienības izcenojumu. Katra iestāde norēķinus veiks atsevišķi. Iestādēm nav pienākums iztērēt visu līguma summu un iegādāties visas tehniskajā specifikācijā norādītās preces.
3. Vispārīgās vienošanās darbības termiņš: divpadsmit mēneši.
4. Vispārīgās vienošanās izpildes vieta: Daugavpils pilsētas pašvaldības administratīvā teritorija. Preču piegādes vietas un adreses katrai Daugavpils pilsētas pašvaldības iestādei ir noteiktas tehniskajā specifikācijā (2.pielikums).
5. Preces tiks iepirktas pa daļām, saskaņā ar Pasūtītāju iepriekšēju pasūtījumu (rakstisku vai mutisku), piegādes līgumā noteiktajā kārtībā (5.pielikums).
6. Pasūtītājs izdara preču piegādes pasūtījumu pēc faktiskās nepieciešamības, taču ne biežāk kā reizi nedēļā. Minimālā pasūtījuma summa ir EUR 25,00 (divdesmit pieci euro).
7. Piegādātājs veic pasūtījuma piegādi ne vēlāk kā 48 (četrdesmit astoņu) stundu laikā no pasūtījuma saņemšanas brīža. Ja pasūtījuma izpildes termiņš iekrīt dienā, kad Pasūtītājam noteikta brīvdiena, piegāde tiek veikta ne vēlāk kā līdz nākamās tuvākās darba dienas beigām. Visus izdevumus, kas saistīti ar preču piegādi Pasūtītājam, sedz Piegādātājs. Nekvalitatīvas vai līguma noteikumiem neatbilstošas preces apmaiņa notiek 48 (četrdesmit astoņu) stundu laikā.

**IV. Piedāvājumu iesniegšanas un atvēršanas vieta, datums un laiks**

1. Pretendenti piedāvājumus var iesniegt līdz **2017.gada 27.aprīļa plkst.10.00**, Daugavpils pilsētas domes ēkas 308.kabinetā (3.stāvs), Krišjāņa Valdemāra ielā 1, Daugavpilī, Latvijas Republikā.
2. Saņemot piedāvājumu Daugavpils pilsētas domes Centralizēto iepirkumu nodaļas darbinieks uz ārējā piedāvājuma aploksnes (bandroles) iepakojuma norāda datumu un laiku, kad piedāvājums ir saņemts un apstiprina to ar savu parakstu. Pēc pretendenta lūguma, atbildīgais darbinieks izdara piedāvājuma aploksnes kserokopiju un izsniedz pretendenta pārstāvim.
3. Piedāvājums jāiesniedz personīgi vai atsūtot pa pastu. Viens pretendents var iesniegt tikai vienu piedāvājumu. Piedāvājuma varianti nav pieļaujami. Pasta sūtījumam jābūt nogādātam 14.punktā noteiktajā vietā un termiņā.
4. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Pretendentu iesniegtie dokumenti pēc konkursa pabeigšanas netiek atdoti atpakaļ.
5. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu. Pēc piedāvājuma iesniegšanas termiņa beigām pretendents nevar savu piedāvājumu grozīt.
6. Ja viens pretendents iesniedz vairākus piedāvājumus, vai piedāvājums iesniegts pēc norādītā piedāvājumu iesniegšanas termiņa beigām, vai nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to nereģistrē un neatvērtu atdod atpakaļ Pretendentam. Ja piedāvājums saņemts pa pastu, to nekavējoties nosūta atpakaļ pretendentam.
7. Piedāvājumi tiks atvērti **2017.gada 27.aprīlī, plkst.10.00**, Daugavpils pilsētas domes ēkas 3.stāvā, 306.kabinetā, Kr.Valdemāra ielā 1, Daugavpilī, Latvijas Republikā.
8. Piedāvājumu atvēršana ir atklāta. Piedāvājumu atvēršanai pasūtītājs rīko sanāksmi.
9. Komisija atver iesniegtos piedāvājumus tūlīt pēc piedāvājumu iesniegšanas termiņa beigām.
10. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un piedāvāto cenu. Pēc sanāksmes dalībnieka pieprasījuma Pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvātā cena, nodrošinot, ka netiek izpausta informācija, kas nav vispārpieejama.

**V. Ieinteresēto piegādātāju sanāksme**

1. Ieinteresēto piegādātāju sanāksme nav paredzēta.
2. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

**VI. Prasības attiecībā uz piedāvājuma noformējumu un iesniegšanu**

1. Piedāvājums jāiesniedz latviešu valodā, drukātā veidā, bez labojumiem un dzēsumiem, vienā eksemplārā, lapas cauršūtas, numurētas un aizzīmogotas. Piedāvājums ir jāiesniedz aizlīmētā aploksnē uz kuras ir norādīti **pretendenta** rekvizīti un **pasūtītāja adrese**: Daugavpils pilsētas dome, Kr.Valdemāra iela 1, Daugavpils, LV-5401, ar atzīmi:

**Atklātam konkursam virs ES līmeņa**

**“Remontmateriālu piegāde Daugavpils pilsētas pašvaldības iestādēm”**

**DPD 2017/34, neatvērt līdz 2017.gada 27.aprīļa plkst.10.00.**

1. Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
2. Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” noteiktajā kārtībā.
3. Ja kādu Pretendenta iesniegto dokumentu izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad pie tiem ir jābūt pievienotiem *APOSTILLE* apliecinājumiem. Pārējo valstu iestāžu izsniegtajiem dokumentiem ir jābūt legalizētiem starptautiskajos līgumos noteiktajā kārtībā. Konsulārā legalizācija un dokumentu legalizācija ar *APOSTILLE* saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices konfederācija.
4. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, attiecīgā ārvalsts reģistrā, vai kura ir tam speciāli pilnvarota.
5. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.
6. Piedāvājuma nodrošinājums nav paredzēts.

**VII. Prasības pretendentiem un iesniedzamā informācija,
kas nepieciešama, lai novērtētu pretendentu**

1. Pretendentu izslēgšanas gadījumus reglamentē Publisko iepirkumu likuma 42.panta pirmā daļa, kas vienlīdz saistoša visiem pretendentiem. Pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [42. pantā](https://likumi.lv/ta/id/287760-publisko-iepirkumu-likums#p42) noteiktajā kārtībā. Ar normatīvo aktu var iepazīties <https://likumi.lv/doc.php?id=287760>.
2. Publisko iepirkumu likuma 42.panta otrajā daļā noteiktie izslēgšanas nosacījumi netiks piemēroti.
3. **Tehniskā piedāvājuma aizpildīšanas kārtība:**
	1. Tehniskais piedāvājums jāsagatavo un jāiesniedz atbilstoši Konkursa nolikumam pievienotajai tehniskā piedāvājuma formai (2.pielikums). Tehniskajā piedāvājumā jāiekļauj visa Konkursa nolikuma 2.pielikumā prasītā informācija. Pretendents iekļauj tehniskajā piedāvājumā visas konkursa tehniskās specifikācijas pozīcijas un visas cenas un summas norāda *euro* ar 2 (divām) decimālzīmēm aiz komata.
	2. Tehniskajam piedāvājumam jābūt Pretendenta vadītāja vai pilnvarotās personas parakstītam.
4. **Finanšu piedāvājuma forma un aizpildīšanas kārtība:**
	1. Finanšu piedāvājums jāsagatavo un jāiesniedz atbilstoši Konkursa nolikumam pievienotajai formai (3.pielikums).
	2. Finanšu piedāvājuma summa ir tehniskā piedāvājuma vienību izcenojumu kopsumma.
	3. Finanšu piedāvājumā summa jānorāda ar 2 (divām) decimālzīmēm aiz komata.
	4. Finanšu piedāvājumam jābūt Pretendenta vadītāja vai pilnvarotās personas parakstītam.
5. **Piedāvājumā iekļaujamie dokumenti:**
	1. titullapa *(pēc izvēles);*
	2. satura rādītājs *(pēc izvēles)*;
	3. **pilnvaras oriģināls**, kas apliecina pilnvarotās personas tiesības parakstīt Konkursa Piedāvājumu, ja to paraksta pilnvarotā persona;
	4. parakstīts **pieteikums** par piedalīšanos atklātā konkursā, saskaņā ar Konkursa nolikuma 1.pielikumu;
	5. parakstīts **tehniskais piedāvājums** saskaņā ar Konkursa nolikuma 2.pielikumu;
	6. parakstīts **finanšu piedāvājums** saskaņā ar Konkursa nolikuma 3.pielikumu;
	7. pretendents iesniedz **tehniskā piedāvājuma tekstu** elektroniskā veidā, EXCEL formātā, CD kompaktdiskā.
6. **Prasības pretendentu profesionālās darbības veikšanai:** Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par līgumu vai iepirkuma procedūras dokumentos noteiktajām prasībām, vai apakšuzņēmēju (ja pretendents plāno piesaistīt apakšuzņēmēju), uz personālsabiedrības biedru, ja pretendents ir personālsabiedrība, kā arī uz piegādātāju apvienības dalībnieku (ja piedāvājumu iesniedz piegādātāju apvienība).
7. **Ja Pretendents līguma izpildē iesaistīs apakšuzņēmējus,** Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē**.**
8. **Pretendents ir tiesīgs iesniegt Eiropas vienotā iepirkuma procedūras dokumenta veidlapu.** Veidlapa pieejama tīmekļvietnē: <https://ec.europa.eu/tools/espd/filter?lang=lv>. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Regulas pielikumi pieejami *word* dokumenta formātā arī Iepirkumu uzraudzības biroja tīmekļvietnē <http://www.iub.gov.lv/lv/node/587>.
9. **Informāciju par pretendenta atbilstību profesionālās darbības veikšanai, Pasūtītājs iegūs publiskās datubāzēs.** Ja Pasūtītājs publiskajās datubāzēs nevarēs iegūt attiecīgu informāciju vai neiegūs pilnīgu informāciju (piemēram, par ārzemēs reģistrētu pretendentu), to pieprasīs pretendentam.
10. **Ja piedāvājumu iesniedz piegādātāju apvienība**, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts, ka visi piegādātāju apvienības dalībnieki kopā un atsevišķi ir atbildīgi par līguma izpildi, un pilnvara galvenajam dalībniekam pārstāvēt piegādātāju apvienību konkursā un dalībnieku vārdā parakstīt piedāvājuma dokumentus. Vienošanās jāparedz, ka pretendentu apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.

**VIII. Piedāvājumu vērtēšanas kritēriji un lēmuma pieņemšanas kārtība**

1. Iepirkuma komisija nosaka **saimnieciski visizdevīgāko piedāvājumu, kuru nosaka, ņemot vērā tikai cenu** *(piedāvājuma vienību izcenojumu kopsumma)*, kas būs atbilstošs Publisko iepirkumu likuma, šī nolikuma un tehniskās specifikācijas prasībām. Iepirkuma komisija pieņem lēmumu par **Vispārīgās vienošanās slēgšanu ar trim saimnieciski visizdevīgākajiem pretendentiem pie nosacījuma, ja ir saņemts pietiekams skaits atbilstošu piedāvājumu.** Ja ir saņemts tikai viens vai divi atbilstoši piedāvājumi, vispārīgo vienošanos slēdz ar vienu vai diviem pretendentiem.
2. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
3. **Iepirkuma komisija:**
	1. pārbaudīs piedāvājuma noformējumu atbilstoši šajā nolikumā norādītajām prasībām;
	2. veiks pretendentu atlasi – pārbaudīs iesniegto dokumentu atbilstību šī nolikuma kvalifikācijas prasībām, izskatīs publiskajās datubāzēs pieejamo informāciju par pretendenta, tā apakšuzņēmēja vai dalībnieka kvalifikācijas atbilstību;
	3. pārbaudīs tehniskā piedāvājuma atbilstību tehniskās specifikācijas prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju;
	4. pārbaudīs aritmētiskās kļūdas;
	5. noteiks šī nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
	6. veiks pārbaudi par Publisko iepirkumu likuma 42.panta pirmajā daļā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
	7. pieņems lēmumu par uzvarētāju.
4. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
5. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
6. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
7. Piedāvājumi, kas iesniegti pēc uzaicinājumā norādītā termiņa, netiks vērtēti.

**IX. Citi noteikumi**

1. Iepirkuma komisija darbojas saskaņā ar Publisko iepirkumu likuma un šī Nolikuma prasībām. Savus lēmumus komisija pieņem sēžu laikā.
2. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.
3. Komisija dokumentē katru iepirkuma procedūras posmu, sastādot attiecīgus protokolus un citus dokumentus.
4. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
5. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
6. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
7. Ja piegādātājs vai kandidāts ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
8. Papildu informāciju Iepirkuma komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
9. **Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
10. Pretendents nodrošina, lai piedāvājums tiktu noformēts atbilstoši šī nolikuma prasībām.
11. Katrs pretendents, iesniedzot pieteikumu, apņemas ievērot visus šajā nolikumā minētos nosacījumus.
12. Pretendents nodrošina to, lai piedāvājumā ietvertā informācija nav pieejama līdz tās atvēršanas brīdim.
13. Nolikuma grozījumu gadījumā, tiks pagarināts piedāvājumu iesniegšanas termiņš Publisko iepirkumu likumā noteiktajā kārtībā.
14. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums;
2. Tehniskā specifikācija/Tehniskā piedāvājuma forma (atsevišķs EXCEL dokuments);
3. Finanšu piedāvājuma forma;
4. Vispārīgās vienošanās projekts;
5. Piegādes līguma projekts.

**1.Pielikums atklātam konkursam**

## „Remontmateriālu piegāde Daugavpils pilsētas pašvaldības iestādēm”Identifikācijas numurs DPD 2017/34

Pieteikums dalībai atklātā konkursā

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 tā direktora (vadītāja, valdes priekšsēdētāja) ar paraksta tiesībām (vārds, uzvārds) personā, ar šī pieteikuma iesniegšanu:

1. piesakās piedalīties atklātā konkursā **„Remontmateriālu piegāde Daugavpils pilsētas pašvaldības iestādēm”, identifikācijas numurs DPD 2017/34,** piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami;
2. \_\_\_\_\_\_\_\_\_\_\_\_\_apliecina, ka:
	1. visa sniegtā informācija ir pilnīga un patiesa;
	2. nekādā veidā nav ieinteresēts nevienā citā piedāvājumā, kas iesniegts šajā konkursā;
	3. nav tādu apstākļu, kuri liegtu tiesības piedalīties konkursā un izpildīt atklātā konkursa nolikumā norādītās prasības;
3. informē, ka \_\_\_\_\_\_\_\_\_\_ *(uzņēmuma nosaukums)* atbilst \_\_\_\_\_\_\_\_\_\_\_\_\_\_\_\_ *(norāda vai uzņēmums atbilst mikro,* *mazajam, vidējam vai lielajam[[1]](#footnote-2))* uzņēmuma statusam. Iesaistītā apakšuzņēmēja uzņēmums (*ja tāds ir*) atbilst *\_\_\_\_\_\_\_\_\_\_\_\_\_\_* *(norāda vai uzņēmums atbilst mikro, mazajam, vidējam vai lielajam)* uzņēmuma statusam.

|  |  |
| --- | --- |
| **Vārds, uzvārds, amats** |  |
| **Paraksts**  |  |
| **Datums** |  |

**3.Pielikums atklātam konkursam**

„Remontmateriālu piegāde Daugavpils pilsētas pašvaldības iestādēm”Identifikācijas numurs DPD 2017/34

**FINANŠU PIEDĀVĀJUMS**

2017.gada \_\_\_\_\_.\_\_\_\_\_\_\_\_\_\_\_\_\_\_\_\_

 Iepazinies ar atklāta konkursa **„Remontmateriālu piegāde Daugavpils pilsētas pašvaldības iestādēm”, identifikācijas Nr. DPD 2017/34** prasībām, \_\_\_\_\_\_\_\_\_\_\_\_\_ *(pretendenta nosaukums)* piedāvā iegādāties tehniskajā piedāvājumā minētās preces par šādu cenu *(tehniskā piedāvājuma vienību izcenojumu kopsumma)*:

 **EUR \_\_\_\_\_\_\_(vārdiem) bez PVN;**

 **EUR \_\_\_\_\_\_\_(vārdiem) ar PVN**.

|  |  |
| --- | --- |
| **Vārds, uzvārds, amats** |  |
| **Paraksts**  |  |
| **Datums** |  |

**4.Pielikums atklātam konkursam**

## „Remontmateriālu piegāde Daugavpils pilsētas pašvaldības iestādēm”Identifikācijas numurs DPD 2017/34

*Vispārīgās vienošanās projekts*

**VISPĀRĪGĀ VIENOŠANĀS**

par remontmateriālu piegādi Daugavpils pilsētas pašvaldības iestādēm

Daugavpilī, 2017.gada \_\_\_\_.\_\_\_\_\_\_\_\_\_\_\_\_\_\_\_

**Daugavpils pilsētas dome**, reģ.Nr.\_\_\_\_\_\_\_\_\_, juridiskā adrese: \_\_\_\_\_\_\_\_\_\_ personā, kur\_ rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata, (turpmāk – **Pasūtītājs)**, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_ personā, kas rīkojas uz Statūtu pamata,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_, juridiskā adrese\_\_\_\_\_\_, personā, kas rīkojas uz Statūtu pamata,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_, juridiskā adrese\_\_\_\_\_\_, personā, kas rīkojas uz Statūtu pamata, (turpmāk – Piegādātāji),no otras puses, (visi kopā – Puses),

 pamatojoties uz Piegādātāju atklātajamkonkursam „Remontmateriālu piegāde Daugavpils pilsētas pašvaldības iestādēm”, identifikācijas numurs DPD 2017/34, (turpmāk – konkurss) iesniegto piedāvājumu,

ņemot vērā Daugavpils pilsētas domes Iepirkuma komisijas 2017.gada \_\_\_\_.\_\_\_\_\_\_\_\_\_ lēmumu (prot.Nr.\_\_\_), Publisko iepirkumu likuma 1.panta 33.punktu un 56.pantu, noslēdz Vispārīgo vienošanos (turpmāk – Vienošanās) par turpmāk minēto:

1. **Vienošanās priekšmets** ir remontmateriālu piegāde tām Daugavpils pilsētas pašvaldības budžeta iestādēm (turpmāk – Pasūtītāji), kuras bija pieteiktas konkursā un norādītas Vienošanās 1.pielikumā.
2. Parakstot Vienošanos, Piegādātāji iegūst tiesības slēgt ar Pasūtītājiem atsevišķus līgumus par remontmateriālu piegādi visā Vienošanās spēkā esamības laikā.
3. Remontmateriālu piegāde notiek atbilstoši Piegādātāju konkursam iesniegto tehnisko piedāvājumu (2.pielikums) noteikto vienību izcenojumiem, kas paliek nemainīgi visu līguma darbības laiku.
4. Piegādes līgumi ar Pasūtītājiem slēdzami tādā redakcijā, kāda noteikta Vienošanās 3.pielikumā. Pieļaujamas nebūtiskas korekcijas un atkāpes, kas neietekmē līguma būtību.
5. Vispārīgās vienošanās ietvaros, Pasūtītāji pērk faktiski nepieciešamo remontmateriāla vienību no Piegādātāja, kurš atbilstoši konkursam iesniegtajam tehniskā piedāvājuma vienības izcenojumam (2.pielikums) piedāvā to vislētāk. Ja Piegādātājs, kura vienības izcenojums ir vislētākais, nevar nodrošināt visu nepieciešamo konkrētās preču vienības apjomu vai atsakās no līguma izpildes kādā daļā vai pilnībā, Pasūtītāji, slēdzot piegādes līgumu, remontmateriāla preču vienību iegādājas no nākamā Piegādātāja, kas ieguvis tiesības slēgt vispārīgo vienošanos un piedāvājis nākamo lētāko remontmateriāla vienības izcenojumu.
6. Pasūtītājiem nav pienākums iegādāties visas tehniskajā piedāvājumā noteiktās preces un iztērēt visu līguma summu.
7. Piegādātājs Vispārīgās vienošanas ietvaros nodrošina preces iegādi pa daļām. Minimālais piegādes apjoms ir EUR 25,00 (divdesmit pieci *euro*) bez PVN vērtībā vienam no Pasūtītājiem vienā piegādes reizē. Pasūtītāji izdara preču piegādes pasūtījumu pēc faktiskās nepieciešamības, taču ne biežāk kā reizi nedēļā. Piegādātājs veic pasūtījuma piegādi ne vēlāk kā 48 (četrdesmit astoņu) stundu laikā no pasūtījuma saņemšanas brīža.
8. Kopējā paredzamā līgumcena Vienošanās darbības laikā sastāda **EUR \_\_\_\_\_\_\_\_\_\_** (\_\_\_\_\_\_\_\_\_\_\_) bez PVN.
9. Pasūtītāji patstāvīgi norēķinās par iegādātajām precēm.
10. Vienošanās stājas spēkā **2017.gada \_\_.\_\_\_\_\_\_** un ir spēkā divpadsmit mēnešus, līdz **2018. gada \_\_.\_\_\_\_\_\_\_.**
11. Piegādes līgumi tiek slēgti Vienošanās spēkā esības termiņa laikā.
12. Vienošanās var tikt grozīta Publisko iepirkumu likumā noteiktajā kārtībā.
13. Piegādātājs nav tiesīgs bez rakstiskas saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Piesaistīto apakšuzņēmēju vai personāla nomaiņu veic Publisko iepirkumu likumā noteiktajā kārtībā.
14. Puses var izbeigt šo Vienošanos ierakstītā pasta sūtījumā nosūtot informatīvu vēstuli otrai Pusei divus mēnešus iepriekš. Tādā gadījumā spēku zaudē arī visi uz Vispārīgās vienošanas pamata noslēgtie atsevišķie piegādes līgumi, kuri vēl nav izpildīti.

Pielikumā:

1. Daugavpils pilsētas pašvaldības budžeta iestāžu saraksts uz \_\_lp.;
2. Piegādātāju tehniskais piedāvājums uz \_\_ lp.;
3. Piegādes līguma projekts uz \_\_\_lp.

|  |  |
| --- | --- |
| **PASŪTĪTĀJS:** | **PIEGĀDĀTĀJS Nr.1:****PIEGĀDĀTĀJS Nr.2:****PIEGĀDĀTĀJS Nr.3:** |

1.pielikums

 2017.gada \_\_.\_\_\_\_\_\_ Vispārīgās vienošanās

par remontmateriālu piegādi Daugavpils pilsētas pašvaldības iestādēm

**Daugavpils pilsētas pašvaldības budžeta iestāžu saraksts:**

* 1. Daugavpils pilsētas dome, reģ.Nr.90000077325, K.Valdemāra iela 1, Daugavpils, LV-5401;
	2. Daugavpils pilsētas Izglītības pārvalde, reģ.Nr.90009737220, Saules iela 7, Daugavpils, LV-5401;
	3. Daugavpils pilsētas pašvaldības iestāde „Sociālais dienests”, reģ.Nr.90001998587, Vienības iela 8, Daugavpils, LV-5401;
	4. Latviešu kultūras centrs, reģ.Nr.90000077556, Rīgas iela 22A, Daugavpils, LV-5401;
	5. Krievu kultūras centrs, reģ.Nr.90000957223, Varšavas iela 14, Daugavpils, LV-5404;
	6. Latgales centrālā bibliotēka, reģ.Nr.90000066637, Rīgas iela 22A, Daugavpils, LV-5401;
	7. Daugavpils Novadpētniecības un mākslas muzejs, reģ.Nr.90000030377, Rīgas iela 8, Daugavpils, LV-5401;
	8. Daugavpils pensionāru sociālās apkalpošanas teritoriālais centrs, reģ.Nr.90000065913, 18.Novembra iela 354A, Daugavpils, LV-5413;
	9. Daugavpils pilsētas pašvaldības policija, reģ.Nr.90002067001, Muzeja iela 6, Daugavpils, LV-5401;
	10. Daugavpils pilsētas domes iestāde “Kultūras pils”, reģ.Nr.90002682862, Smilšu iela 92, Daugavpils, LV-5410;
	11. Daugavpils pilsētas pašvaldības iestāde “Komunālās saimniecības pārvalde”, reģ.Nr.90009547852, Saules iela 5A, Daugavpils, LV-5401;
	12. Daugavpils Marka Rotko mākslas centrs, reģ.Nr.90009938567, Mihaila iela 3, Daugavpils, LV-5401;
	13. Bērnunams – patversme “Priedīte”, reģ.Nr.90010437371, Turaidas iela 36, Daugavpils, LV-5417;
	14. Daugavpils pilsētas pašvaldības tūrisma attīstības un informācijas aģentūra, reģ.Nr.90010652160, Rīgas iela 22A, Daugavpils, LV – 5401;
	15. Latgales zoodārzs, reģ.Nr. 90000705874, Vienības iela 27, Daugavpils, LV-5401;
	16. Daugavpils Dizaina un mākslas skola „Saules skola”, reģ.Nr.90000064918, Saules iela 6/8, Daugavpils, LV- 5401.

|  |  |
| --- | --- |
| **PASŪTĪTĀJS:** | **PIEGĀDĀTĀJS Nr.1:****PIEGĀDĀTĀJS Nr.2:****PIEGĀDĀTĀJS Nr.3:** |

2.pielikums

2017.gada \_\_.\_\_\_\_\_\_ Vispārīgās vienošanās

par remontmateriālu piegādi Daugavpils pilsētas pašvaldības iestādēm

**Piegādātāju tehniskais piedāvājums**

|  |  |  |  |  |  |
| --- | --- | --- | --- | --- | --- |
| Nr. p.k. | Tehniskā specifikācija, izmēri | Vienība | Pretendents Nr.1 | Pretendents Nr.2 | Pretendents Nr.3 |
| Tehniskais piedāvājums | cena EUR bez PVN | Tehniskais piedāvājums | cena EUR bez PVN | Tehniskais piedāvājums | cena EUR bez PVN |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

|  |  |
| --- | --- |
| **PASŪTĪTĀJS:** | **PIEGĀDĀTĀJS Nr.1:****PIEGĀDĀTĀJS Nr.2:****PIEGĀDĀTĀJS Nr.3:** |

**5.Pielikums atklātam konkursam**

„Remontmateriālu piegāde Daugavpils pilsētas pašvaldības iestādēm”
Identifikācijas numurs DPD 2017/34

## *Līguma projekts*

**LĪGUMS**

*par remontmateriālu piegādi (iestādes nosaukums) vajadzībām*

Daugavpilī, 2017.gada \_\_\_\_.\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_, reģ.Nr.\_\_\_\_\_\_\_, juridiskā adrese \_\_\_\_\_\_\_\_\_\_, (turpmāk – Pasūtītājs), \_\_\_\_\_\_\_\_\_\_\_ personā, kurš/kura rīkojas uz \_\_\_\_\_\_\_\_ pamata, no vienas puses, un

\_\_\_\_\_\_\_\_\_\_\_, reģ.Nr \_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Piegādātājs), \_\_\_\_\_\_\_\_\_\_\_\_\_\_\_ personā, kura pārstāvības tiesības reģistrētas Uzņēmumu reģistrā, no otras puses, bet abi kopā – Līdzēji,

ņemot vērā starp Daugavpils pilsētas domi un \_\_\_\_\_\_ 2017.gada \_\_.\_\_\_\_\_\_ noslēgto Vispārīgo vienošanos (turpmāk – Vispārīgā vienošanās) par remontmateriālu piegādi Daugavpils pilsētas pašvaldības iestādēm, noslēdz šādu līgumu (turpmāk – LĪGUMS):

**I. Līguma priekšmets**

1. Pasūtītājs pasūta, bet Piegādātājs apņemas visā šī līguma darbības laikā piegādāt Pasūtītājam **remontmateriālus** (turpmāk – preces), saskaņā ar atklātajam konkursam „Remontmateriālu piegāde Daugavpils pilsētas pašvaldības iestādēm”, identifikācijas numurs DPD 2017/34, Piegādātāja iesniegto tehnisko piedāvājumu un tajā noteikto cenu, Līgumā noteiktajā kārtībā un termiņos.
2. Pasūtītājs veic pasūtījumus pēc faktiskās nepieciešamības. Pasūtītajam nav pienākums iegādāties visas tehniskajā piedāvājumā noteiktās preces un iztērēt visu līguma summu.

**II. Līguma izpildes kārtība**

1. Piegādātājs pēc pasūtījuma piegādā preču partijas pēc adreses \_\_\_\_\_\_\_\_ (adrese).
2. Pasūtījumu var izdarīt pa telefonu \_\_\_\_\_\_\_\_\_\_\_ darba dienās no plkst.\_\_\_\_\_ līdz plkst. \_\_\_\_\_\_\_, 24 (divdesmit četras) stundas diennaktī pa faksu \_\_\_\_\_\_\_\_\_, e-pastu\_\_\_\_\_\_\_\_.
3. Pasūtītājs izdara preču piegādes pasūtījumu pēc faktiskās nepieciešamības, taču ne biežāk kā reizi **nedēļā**. Minimālā pasūtījuma summa ir **EUR** **25,00 (divdesmit pieci *euro*)**.
4. Piegādātājs veic pasūtījuma piegādi ne vēlāk kā **48 (četrdesmit astoņu) stundu laikā** no pasūtījuma saņemšanas brīža. Ja pasūtījuma izpildes termiņš iekrīt dienā, kad Pasūtītājam noteikta brīvdiena, piegāde tiek veikta ne vēlāk kā līdz nākamās tuvākās darba dienas beigām. Visus izdevumus, kas saistīti ar preču piegādi Pasūtītājam, sedz Piegādātājs.
5. Preču piegāde tiek apliecināta ar preču pavadzīmi, kas pēc tā parakstīšanas kļūst par šī līguma būtisku un neatņemamu sastāvdaļu.
6. Preču pavadzīmē norāda ikreizējā pasūtījuma preču sortimentu, daudzumu, katras preces nosaukumu un ražotāja kodu, cenu un citus grāmatvedību reglamentējošajos normatīvajos aktos noteiktos rekvizītus.
7. Preču kvalitātei jāatbilst konkrētajam preču veidam paredzētajām prasībām. Piegādātājs garantē Preču kvalitāti Preču ražotāja norādītajā termiņā.
8. Ja preces pieņemšanas brīdī tiek konstatēti acīmredzami preces trūkumi, defekti, tad Pasūtītājs ir tiesīgs neparakstīt preču pavadzīmi. Par šo faktu izdara attiecīgu atzīmi preču pavadzīmē. Piegādātājs pēc Pasūtītāja pārstāvja mutiska pieprasījuma **48 (četrdesmit astoņu) stundu laikā** nekvalitatīvo vai bojāto preču vietā piegādā atbilstošas preces bez papildu samaksas.
9. Piegādātājs ir atbildīgs par preces atbilstību līguma prasībām. Ja tiek konstatēta preču neatbilstība Līguma noteiktajām kvalitātes prasībām atbilstoši līguma pielikumā pievienotajai specifikai, vai līguma nosacījumiem neatbilstoša cena, tad Pasūtītājs **5 (piecu) darba dienu laikā** no preču saņemšanas dienas, nosūta Piegādātājam pretenziju. Pasūtītāja iesniegto pretenziju izskatīšanas laiks tiek noteikts ne ilgāks par **2 (divām) darba** dienām.
10. Ja Piegādātājs noteiktajā termiņā neizvirza iebildumus attiecībā uz Pasūtītāja piestādīto pretenziju, tad uzskatāms, ka viņš atzīst pretenziju un viņam ir pienākums pēc pretenzijas izskatīšanas **48 (četrdesmit astoņu) stundu laikā** apmainīt piestādīto preci pret līguma noteikumiem atbilstošu. Gadījumā, ja precei noteikta Līguma nosacījumiem neatbilstoša cena – attiecīgi samazināt cenu, iesniedzot jaunu rēķinu.
11. Pasūtītājs ir tiesīgs veikt kontroli par šī līguma izpildi pieaicinot speciālistus un ekspertus, pieprasot un saņemot ar līguma izpildi saistītos dokumentus.
12. Īpašuma tiesības uz preci pāriet Pasūtītājam ar brīdi, kad ir veikta samaksa par Preci Piegādātāja bankas kontā.
13. Līdz brīdim, kamēr Pasūtītājs nav saņēmis preci, visu risku par pasūtījumu nes Piegādātājs.

## III. Līguma summa un norēķinu kārtība

1. Kopējā līguma summa ir **EUR \_\_\_\_\_** (\_\_\_\_\_\_\_\_\_\_\_\_\_) bez pievienotās vērtības nodokļa.
2. Preces vienības cena ir noteikta Piegādātāja atklātajam konkursam „Remontmateriālu piegāde Daugavpils pilsētas pašvaldības iestādēm”, identifikācijas numurs DPD 2017/34, iesniegtajā tehniskajā piedāvājumā un paliek nemainīga visā līguma darbības laikā. Piegādātājs ir tiesīgs piedāvāt līdzvērtīgu preci par zemāku cenu, ja piedāvājumā norādītā prece tiek izņemta no ražošanas.
3. Līguma kopējā summā ir iekļauta preces vērtība, iepakojuma, piegādes un izkraušanas izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preci vai tās piegādi.
4. Pasūtītājs, pamatojoties uz Piegādātāja izsniegtu preču pavadzīmi, veic samaksu par piegādāto preci ar pārskaitījumu uz Piegādātāja preču pavadzīmē norādīto norēķinu kontu bankā, 10 (desmit) dienu laikā no preču pavadzīmes saņemšanas dienas. Piegādātājs iesniedz Pasūtītājam preču pavadzīmi par piegādāto preci preču piegādes dienā.
5. Par samaksas dienu, šī līguma izpratnē uzskatāms datums, kad nauda ir ieskaitīta Piegādātāja bankas kontā.
6. Ja piegādāta Līguma prasībām neatbilstoša vai nekvalitatīva prece, tad Līgumā noteiktā kārtībā tiek sastādīts akts vai iesniegta Līguma 11.punktā noteiktā Pasūtītāja pretenzija.

**IV. Līdzēju pienākumi**

1. Piegādātājs:
	1. piegādā un atsavina Līguma prasībām atbilstošu, pienācīgas kvalitātes preci saskaņā ar tehniskā piedāvājuma (pielikumā) noteikumiem;
	2. piegādā preci ražotāja standarta iepakojumā un marķējumā, kas ir neatvērts vai mehāniski nebojāts, kā arī nodrošina pilnīgu preces drošību pret iespējamajiem bojājumiem to transportējot;
	3. iepazīstina Pasūtītāju ar patiesu un pilnīgu informāciju par preces kvalitāti;
	4. garantē preces kvalitāti preces ražotāja norādītajā termiņā un pilda garantijas saistības;
	5. Līguma prasībām neatbilstošas un/vai nekvalitatīvas preces piegādes gadījumā šajā līgumā noteiktajā kārtībā apmaina to pret jaunu, Līguma prasībām atbilstošu un kvalitatīvu preci uz sava rēķina.
2. Pasūtītājs:
	1. pieņem saskaņā ar Līguma noteikumiem piegādāto Līguma prasībām atbilstošo, kvalitatīvo preci;
	2. samaksā par pieņemto Līguma prasībām atbilstošo, kvalitatīvo preci Līgumā noteiktajā kārtībā.

**V. Līdzēju atbildība**

1. Ja Piegādātājs nepiegādā preci Līgumā noteiktajā termiņā, tas maksā Pasūtītājam līgumsodu 0,5% (nulle komats piecu procentu) apmērā no nepiegādātās preces partijas vērtības par katru nokavēto dienu, 10 (desmit) darba dienu laikā no Pasūtītāja rēķina par līgumsodu izrakstīšanas dienas, bet ne vairāk kā 10 % procentus no attiecīgās preces partijas vērtības. Līgumsoda samaksa neatbrīvo Piegādātāju no saistību izpildes.
2. Ja Piegādātājs neapmaina preci Līgumā noteiktajā termiņā (Līguma 10. un 12.punkts), tas maksā Pasūtītājam līgumsodu 0,5% (nulle komats piecu procentu) apmērā no neapmainītās preces partijas vērtības par katru nokavēto dienu, 10 (desmit) darba dienu laikā no Pasūtītāja rēķina par līgumsodu izrakstīšanas dienas, bet ne vairāk kā 10 % procentus no attiecīgās preces partijas vērtības. Līgumsoda samaksa neatbrīvo Piegādātāju no saistību izpildes.
3. Ja Pasūtītājs nesamaksā par piegādāto preci Līgumā noteiktajā termiņā, tas maksā Piegādātājam līgumsodu 0,5% (nulle komats piecu procentu) apmērā no piegādātās preces partijas summas par katru nokavēto dienu 10 (desmit) darba dienu laikā no Piegādātāja rēķina par līgumsodu saņemšanas dienas, bet ne vairāk kā 10 % procentus no attiecīgās preces partijas vērtības. Līgumsoda samaksa neatbrīvo Pasūtītāju no saistību izpildes.

# **VI. Līguma grozīšanas, papildināšanas un izbeigšanas kārtība**

1. Līguma darbības laikā ir pieļaujami nebūtiski līguma nosacījumu grozījumi, grozījumi, kurus paredz normatīvie akti un šajā Līgumā vai Vispārīgajā vienošanās paredzētie grozījumi.
2. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
3. Līdzējiem ir tiesības vienpusēji atkāpties no līguma izpildes pirms termiņa, rakstiski paziņojot par to otrai pusei vienu mēnesi iepriekš.
4. Pasūtītājs ir tiesīgs nekavējoties vienpusēji atkāpties no līguma izpildes, neatlīdzinot zaudējumus, šādos gadījumos:
	1. Piegādātājs kavē preču piegādi vairāk par 10 (desmit) kalendāra dienām;
	2. tiek konstatēts, ka Piegādātājs atkārtoti piegādā šim līgumam neatbilstošas preces, vai arī piegādā šim līgumam atbilstīgas preces, bet par augstāku summu nekā noteikts Līgumā;
	3. Piegādātājs kļūst maksātnespējīgs, bankrotē, tā darbība tiek izbeigta, pārtraukta vai apturēta.
5. Piegādātājs ir tiesīgs vienpusēji nekavējoties atkāpties no līguma izpildes, neatlīdzinot piegādātajam nekādus zaudējumus, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz **30 (trīsdesmit)** kalendāra dienas.

**VII. Līguma darbības termiņš**

1. Līgums stājās spēkā 2017.gada \_\_\_.\_\_\_\_\_\_\_ un ir spēkā līdz 2018.gada \_\_.\_\_\_\_\_\_\_\_\_\_.

**VIII. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību.

# **IX. Noslēguma jautājumi**

1. Līgums satur Līdzēju pilnīgu vienošanos. Līdzēji ir iepazinušies ar tā saturu un piekrīt tā punktiem, apliecinot to ar saviem parakstiem.
2. Strīdus šī līguma ietvaros Līdzēji risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.
3. Līgums ir sastādīts valsts valodā uz \_\_\_\_ lapām un parakstīts 2 (divos) eksemplāros, pa vienam katram Līdzējam. Abiem eksemplāriem ir vienāds juridiskais spēks.

**X. Līdzēju atbildīgās personas**

1. Par Līguma organizatorisko izpildi un kvalitātes uzraudzību pilnvarotā persona no Pasūtītāja puses:

|  |  |
| --- | --- |
| Vārds, uzvārds: |  |
| Amats |  |
| Tālrunis: |  |
| E-pasta adrese: |  |

1. Par Līguma organizatorisko izpildi un kvalitātes uzraudzību pilnvarotā persona no Piegādātāja puses:

|  |  |
| --- | --- |
| Vārds, uzvārds: |  |
| Amats |  |
| Tālrunis: |  |
| E-pasta adrese: |  |

XI. Līdzēju juridiskās adreses, bankas rekvizīti un paraksti

1. Minēto informāciju norāda, jo saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)